open-index/open-wikipedia-markdown huggingface dataset:
Κωνσταντίνος Κρίσπης

Ο **Κωνσταντίνος Κρίσπης** (1826 - 1885) ήταν Έλληνας πολιτικός.

## Βιογραφικά στοιχεία

Ήταν γιος του Μιχαήλ Κρίσπη, δημογέροντα της Πάρου. Διετέλεσε δήμαρχος Παροικιάς. Εξελέγη βουλευτής Νάξου στις εκλογές του 1859 και επανεξελέγη σε αυτές του 1868, του 1869, του 1873, του 1874 και του 1879.

Ήταν παντρεμένος και είχε αποκτήσει αρκετά παιδιά μεταξύ των οποίων τον Νικόλαο Κρίσπη, επίσης πολιτικό.

## Παραπομπές

Κατηγορία:Βουλευτές Νάξου
Νικόλαος Κρίσπης

Ο **Νικόλαος Κρίσπης** (1849 - 1923) ήταν Έλληνας πολιτικός.

## Βιογραφικά στοιχεία

Γεννήθηκε στην Πάρο και ήταν γιος του Κωνσταντίνου Κρίσπη. Είχε σπουδάσει νομικά και ήταν δικηγόρος. Εξελέγη βουλευτής Νάξου στις εκλογές του 1885 και επανεξελέγη σε αυτές του 1887 (ως βουλευτής Κυκλάδων), και ως βουλευτής Νάξου, στις εκλογές του 1899, του 1902 και του 1906. Στις εκλογές του 1912 εξελέγη για τελευταία φορά βουλευτής Κυκλάδων.

Εγγονός του ήταν ο Βασίλειος Γράβαρης, αρχηγός του Λιμενικού Σώματος.

## Παραπομπές

Κατηγορία:Βουλευτές Νάξου
Κατηγορία:Βουλευτές Κυκλάδων
Λουκάς Κόκκαλης

Ο **Λουκάς Κόκκαλης** (1755 - 1838) ήταν Έλληνας πολιτικός και αγωνιστής του 1821.

## Βιογραφικά στοιχεία
Ήταν γιος του Αλέξανδρου Κόκκαλη και καταγόταν από την Αράχωβα. Συμμετείχε στην επανάσταση του 1821 ενώ στην Εθνοσυνέλευση της Τροιζήνας υπήρξε πληρεξούσιος.

Δισέγγονός του ήταν ο Πέτρος Κόκκαλης.

## Παραπομπές


Κατηγορία:Έλληνες βουλευτές
Κατηγορία:Αγωνιστές του 1821
Γιεμανεμπερχάν Κρίπα

Ο **Γιεμανεμπερχάν Κρίπα** (γενν. 15 Οκτωβρίου 1996) είναι Ιταλός αθλητής του στίβου. Κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2018 στο Βερολίνο στα 10,000 μ. και το χάλκινο μετάλλιο στα 5000 μ. στους Μεσογειακούς Αγώνες 2018 στην Ταρραγόνα.

## Βιογραφία
Γεννήθηκε στο Γουόλο, μια πόλη στα βορειοανατολικά της Αιθιοπίας. Έχασε τους γονείς του κατά τη διάρκεια του Πολέμου Ερυθραίας-Αιθιοπίας και έτσι μεταφέρθηκε σε ορφανοτροφείο στην Αντίς Αμπέμπα. Υιοθετήθηκε από ένα ιταλικό ζεύγος, τον Ρομπέρτο και Λουίζα Κρίπα, και μετακόμισε μαζί τους στο Τρέντο.

## Μετάλλια

## Παραπομπές


Κατηγορία:Ιταλοί αθλητές του στίβου
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ιωάννης Α. Δεληγιάννης

Ο **Ιωάννης Α. Δεληγιάννης** ήταν Έλληνας πολιτικός.

## Βιογραφικά στοιχεία

Ήταν γιος του κοτζαμπάση Αναγνώστης Δεληγιάννης, μέλους της ισχυρής οικογένειας Δεληγιάννη. Αδέλφια του ήταν οι Πέτρος και Χαράλαμπος. Εξελέγη βουλευτής Γορτυνίας στις εκλογές του 1873 και επανεξελέγη σε αυτές του 1874.

## Παραπομπές

Κατηγορία:Βουλευτές Γορτυνίας
Κατηγορία:Οικογένεια Δεληγιάννη
Σιδηροδρομικό δυστύχημα στο Δοξαρά

Το **σιδηροδρομικό δυστύχημα στο Δοξαρά** συνέβη το απόγευμα της 16ης Ιανουαρίου 1972 στη σιδηροδρομική γραμμή ανάμεσα στους σταθμούς Ορφανών Καρδίτσας και Δοξαρά Λάρισας όπου συγκρούστηκαν η αμαξοστοιχία Akropolis Express, που εκτελούσε το δρομολόγιο Μόναχο-Αθήνα και μια αμαξοστοιχία (που έκανε πολλές στάσεις και ήταν γνωστή ως «πόστα» γιατί μετέφερε και το ταχυδρομείο), η οποία κατευθυνόταν από την Αθήνα στη Θεσσαλονίκη. Από τη σύγκρουση σκοτώθηκαν 19 άνθρωποι και τραυματίστηκαν 44. Πρόκειται για ένα από τα πιο πολύνεκρα σιδηροδρομικά δυστυχήματα που έχουν συμβεί στην Ελλάδα.

Το δυστύχημα συνέβη λόγω της έλλειψης συνεννόησης μεταξύ των σταθμαρχών των δύο σταθμών σε συνδυασμό με το γεγονός ότι το δίκτυο ήταν μονής γραμμής και δεν υπήρχαν σύγχρονες μέθοδοι ενδοεπικοινωνίας. Οι δυο σταθμάρχες διαφωνούσαν ποια από τις δυο αμαξοστοιχίες θα έπρεπε να είχε προτεραιότητα και, παρά την παρέμβαση του ρυθμιστή κίνησης τρένων από την Αθήνα, τόσο το «Ακρόπολις Εξπρές» όσο και η πόστα διήλθαν κανονικά από τον σταθμό του Δοξαρά και των Ορφανών αντίστοιχα με αποτέλεσμα να συγκρουστούν στη διαδρομή, στις 16:55. Από τη σύγκρουση που ήταν σφοδρή, επειδή το «Ακρόπολις Εξπρές» είχε αναπτύξει μεγάλη ταχύτητα, τα τρία πρώτα βαγόνια της πόστας διαλύθηκαν.

Εναντίον των δύο σταθμαρχών και του ρυθμιστή κίνησης ασκήθηκαν κατηγορίες για ανθρωποκτονίες από αμέλεια και διατάραξη της ασφάλειας των συγκοινωνιών και στη δίκη σε πρώτο βαθμό, που έγινε τον Νοέμβριο του 1972 στην Καρδίτσα, καταδικάστηκαν σε ποινές φυλάκισης από 3 έως 5 έτη. Οι ποινές δεν είχαν ανασταλτικό αποτέλεσμα. Τον Ιανουάριο του 1973 στο εφετείο στη Λάρισα, καταδικάστηκε σε φυλάκιση 5 ετών ο σταθμάρχης των Ορφανών, ενώ οι άλλοι δύο κατηγορούμενοι αθωώθηκαν.

## Πηγές
*
*

Κατηγορία:Ατυχήµατα µέσων µεταφοράς στην Ελλάδα
Δοξαρα
Κωνσταντίνος Δαρειώτης

Ο **Κωνσταντίνος Δαρειώτης** ήταν Έλληνας πολιτικός. Σε αυτόν οφείλεται η φράση "έχει μπάρμπα στην Κορώνη".

## Βιογραφικά στοιχεία

Ήταν ανηψιός του Γεωργίου Μπάστα. Όταν ο τελευταίος εξελέγη βουλευτής στις εκλογές του 1847 παραιτήθηκε από τον δημαρχιακό θώκο του δήμου Κολωνίδων με έδρα την Κορώνη. Θέλοντας να τον αντικαταστήσει ο ανηψιός του, Κωνσταντίνος Δαρειώτης, έστειλε στο λιμάνι της Κορώνης ένα πολεμικό πλοίο εκβιάζοντας τους κατοίκους. Έτσι ο Δαρειώτης εξελέγη δήμαρχος και έμεινε η παροιμιώδης φράση "Έχω μπάρμπα στην Κορώνη". 

Εξελέγη βουλευτής Πυλίας στις εκλογές του 1847 και επανεξελέγη σε αυτές εκλογές του 1850, του 1853 και του 1875. Μετά την αποδημία του, αντικαταστάθηκε από τον Νικόλαο Δαρειώτη.

Στην κυβέρνηση Μπενιζέλου Ρούφου διετέλεσε υπουργός επί των Εκκλησιαστικών και της Δημοσίας εκπαίδευσης.

Απεβίωσε τον Ιανουάριο του 1877 εν ενεργεία βουλευτής.

## Παραπομπές

Κατηγορία:Βουλευτές Πυλίας
Νικόλαος Δαρειώτης

Ο **Νικόλαος Δαρειώτης** ήταν Έλληνας πολιτικός.

## Βιογραφικά στοιχεία

Εξελέγη βουλευτής Πυλίας τον Μάϊο του 1877, σε επαναληπτική εκλογή μετά τον θάνατο του Κωνσταντίνου Δαρειώτη, ο οποίος είχε εκλεγεί στις εκλογές του 1875.

## Παραπομπές

Κατηγορία:Βουλευτές Πυλίας
Γενικό Νοσοκομείο Αθηνών «Ο Ευαγγελισμός»

Το **Γενικό Νοσοκομείο Αθηνών «Ο Ευαγγελισμός»** είναι μεγάλο νοσοκομείο στο κέντρο της Αθήνας. 
μικρογραφία|αριστερά|Το παλαιό κτίριο του νοσοκομείου

Η κατασκευή του ξεκίνησε στις 25 Μαρτίου 1881 και ολοκληρώθηκε στις 25 Μαρτίου 1884 ενώ άνοιξε στο κοινό στις 16 Απριλίου. Μέχρι το 1983 το νοσοκομείο λειτουργούσε ως φιλανθρωπικός οργανισμός, αλλά εκείνη την χρονιά εθνικοποιήθηκε και έγινε μέρος του Εθνικού Συστήματος Υγείας. Είναι το μεγαλύτερο νοσοκομείο της χώρας και πιθανώς και των Βαλκανίων.

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Νοσοκομεία στην Αθήνα
Κατηγορία:Διατηρητέα κτίρια στην Αθήνα
Κατηγορία:Συνοικίες και περιοχές Αθήνας
Κατηγορία:Ευαγγελισμός της Θεοτόκου
Πετράλωνα Αιτωλοακαρνανίας

*Για συνώνυμα τοπωνύμια στην Ελλάδα δείτε το λήμμα: [[Πετράλωνα (αποσαφήνιση)]]*

Τα **Πετράλωνα** είναι πεδινό χωριό της Περιφερειακής Ενότητας Αιτωλοακαρνανίας με υψόμετρο 28 μέτρα, το οποίο βρίσκεται ανατολικά του Αμβρακικού κόλπου σε απόσταση 11 χλμ. Β. της Αμφιλοχίας. Είναι κτισμένα ανάμεσα στον Κρίκελλο (Ν.), στο Ανοιξιάτικο (Β.-ΒΔ.), Τσούκκα (Β.-ΒΑ.) και Ψηλά Αλώνια (Α.-ΒΑ.), ενώ στα δυτικά του περνάει η ΕΟ Αγρινίου - Άρτας και ανατολικά η Ιόνια Οδός. Ως οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Ανοιξιάτικου. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 81 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ληστεία του τρένου στο Δοξαρά

Ξημερώματα της 10ης Απριλίου 1924 ομάδα ληστών λήστεψε στο Δοξαρά, στη Λάρισα, τους επιβάτες τρένου που κατευθυνόταν από την Αθήνα στη Θεσσαλονίκη. Η λεία της ληστείας υπολογίζεται σε 400.000 δραχμές.

Λόγω του επικείμενου δημοψηφίσματος για την Αβασίλευτη Δημοκρατία υπήρξαν υπόνοιες ότι σκοπός των δραστών δεν ήταν η ληστεία αλλά η απαγωγή του πρωθυπουργού Αλέξανδρου Παπαναστασίου, που επρόκειτο να περάσει λίγο νωρίτερα από το σταθμό του Δοξαρά αλλά το τρένο του καθυστέρησε.

## Η ληστεία
Στις 8.30 το βράδυ της 9ης Απριλίου δώδεκα ληστές κατέλαβαν τον σταθμό του Δοξαρά, και αφού φίμωσαν το σταθμάρχη και κατέστρεψαν τη τηλεγραφική μηχανή του σταθμού, διέκοψαν τη σιδηροδρομική συγκοινωνία.

Στη μια τα ξημερώματα της 10ης Απριλίου πλησίαζε στο σταθμό το τρένο που είχε ξεκινήσει στις 9.30 το προηγούμενο βράδυ από την Αθήνα με τελικό προορισμό τη Θεσσαλονίκη. Στο τρένο επέβαιναν μεταξύ άλλων ο υπουργός Κοινωνικής Πρόνοιας Πάζης και ο τέως διοικητής της Μακεδονίας, Ιωάννης Βαλαλάς. Οι ληστές, που ήταν μεταμφιεσμένοι και κρατούσαν τυφέκια Μάνλιχερ, σταμάτησαν το τρένο, κατέβασαν τον οδηγό, και αφαίρεσαν από τους επιβάτες χρήματα και κοσμήματα.

## Έρευνες και συλλήψεις
Οι αρχές πίστευαν ότι πίσω από τη ληστεία ήταν ο λήσταρχος Γιαγκούλας και τα αδέρφια Παπαγεωργίου, που συμμετείχαν στη συμμορία του. Την επομένη της ληστείας καταδιωκτικά αποσπάσματα της χωροφυλακής βγήκαν στην περιοχή ενώ έφτασε στη Λάρισα και ο υπουργός Έννομης Τάξης Θεόδωρος Πάγκαλος.
 
Η ληστεία στο Δοξαρά πήρε και πολιτική διάσταση καθώς υπήρχαν υπόνοιες ότι σκοπός των ληστών ήταν η απαγωγή του πρωθυπουργού Αλεξάνδρου Παπαναστασίου. Ειδικότερα στις 12.20 τα ξημερώματα της 10ης Απριλίου, επρόκειτο να περάσει από το Δοξαρά το τρένο που μετέφερε τον Πρωθυπουργό από το Βόλο στη Θεσσαλονίκη. Ο Παπαναστασίου βρισκόταν στο Βόλο προκειμένου να έρθει σε συνεννόηση με τους καπνεργάτες, που βρισκόταν σε απεργία, όμως καθυστέρησε με αποτέλεσμα να μη βρίσκεται στο Δοξαρά την προαναφερθείσα ώρα. Οι υπόνοιες αυτές ενισχύθηκαν και από τις μαρτυρίες ότι οι ληστές είχαν ζητήσει από τους υπαλλήλους του σταθμού στο Δοξαρά τα ονόματα των επιβατών και πληροφορίες για τους επισήμους ανάμεσα στους επιβάτες στο τρένο που σταμάτησαν. Οι υποψίες για σχέδιο απαγωγής του Παπαναστασίου σχετίζονταν με το προγραμματισμένο δημοψήφισμα, της 13ης Απριλίου, για την υιοθέτηση ή όχι της Αβασίλευτης Δημοκρατίας, που είχε προκαλέσει τις έντονες αντιδράσεις των βασιλοφρόνων. Εντωμεταξύ ο Θεόδωρος Πάγκαλος υποστήριξε ότι στόχος των ληστών ήταν ο ίδιος και όχι ο Παπαναστασίου καθώς επρόκειτο να ταξιδέψει στη Θεσσαλονίκη με το εν λόγω τρένο αλλά ακύρωσε το ταξίδι του τη τελευταία στιγμή.

Μετά το δημοψήφισμα η αστυνομία συνέλαβε τέσσερις από τους ληστές που καταδικάστηκαν σε θάνατο. Οι επιβάτες του τρένου αποζημιώθηκαν από την ελληνική κυβέρνηση όχι όμως εξίσου: οι ξένοι επιβάτες αποζημιώθηκαν πλήρως ενώ οι Έλληνες κατά το ήμισυ.
 
## Πηγές
* http://www.mixanitouxronou.gr/i-proti-listia-trenou-stin-ellada-anamesa-stous-epivates-itan-ke-enas-ipourgos-eno-apo-tichi-den-epivivastike-ke-o-prothipourgos-al-papanastasiou-ipoptos-theorithike-o-listarchos-giagkoulas/

Κατηγορία:Ληστείες
Μεσογειακό Πρωτάθλημα Επιτραπέζιας Αντισφαίρισης 1968

Το **Μεσογειακό Πρωτάθλημα Επιτραπέζιας Αντισφαίρισης 1968** (αγγλικά: *Mediterranean Table Tennis Championships 1968*) ή **Α΄ Μεσογειακοί Αγώνες Επιτραπέζιας Αντισφαίρισης** ήταν η πρώτη διοργάνωση του Μεσογειακού Πρωταθλήματος Επιτραπέζιας Αντισφαίρισης. Η διοργάνωση πραγματοποιήθηκε στο Κλειστό Γήπεδο Καλαθοσφαίρισης του Δημαρχιακού Σταδίου στην Αλεξάνδρεια, στη Αίγυπτο από την Παρασκευή 20 έως και την Παρασκευή 27 Σεπτεμβρίου του 1968.

Στο πρωτάθλημα διεξήχθησαν τα αγωνίσματα μονό ανδρών, μονό γυναικών, διπλό ανδρών, διπλό γυναικών, ομαδικό ανδρών, ομαδικό γυναικών και διπλό μικτό. Συμμετείχαν 100 αθλητές από τις χώρες: Αίγυπτος, Γαλλία, Ελλάδα, Κύπρος, Λίβανος, Λιβύη και Παλαιστίνη.

Πρωταθλήτρια χώρα αναδείχθηκε η Γαλλία κατακτώντας 7 χρυσά, 2 ασημένια και 2 χάλκινα μετάλλια. Την δεύτερη θέση κατέλαβε η Αίγυπτος με 4 ασημένια και 6 χάλκινα μετάλλια και την τρίτη η Ελλάδα με 1 ασημένιο και 4 χάλκινα μετάλλια.

## Κάτοχοι μεταλλίων
thumb|Στα αριστερά ο πρωταθλητής Ζακ Σεκρετάν.

## Πίνακας μεταλλίων

## Συνθέσεις
Οι συνθέσεις της Εθνικής Ελλάδας και της Κύπρου ήταν:
*Εθνική Ελλάδας (9):
**Άνδρες: Χρήστος Χριστοδουλάτος, Παναγιώτης Ζωΐδης, Ε. Αγγέλικας, Α. Βαζούκης, Μ. Κελιμπάδης
**Γυναίκες: Μαρία Λουκά, Παναγιώτα Κότσια, Ελένη Μαρίνου, Αργυρώ Λαλαΐτου
*Εθνική Κύπρου (7):
**Άνδρες: Σταύρος Λούρας, Μίκη Ηρακλέους, Θέμης Θεμιστοκλέους, Διομήδης Σαββίδης, Ανδρέας Στούρου, Μιχαήλ Φιλιππίδης, Φ. Λοΐζου
**Δεν συμμετείχαν γυναίκες.

## Παραπομπές

## Εξωτερικοί σύνδεσμοι
*1968 Mediterranean Championships
*ITTF old website — Mediterranean Championships στο Internet Archive

Κατηγορία:Επιτραπέζια αντισφαίριση στην Αφρική
Κατηγορία:Επιτραπέζια αντισφαίριση το 1968
Κατηγορία:Αθλητισμός στην Αλεξάνδρεια
Ιγκόρ Παβλιούκ

Ο **Ιγκόρ Παβλιούκ** (στα ουκρανικά αναγράφεται ως Ιχόρ Παβλιούκ, ουκρανικά: І́гор Зино́війович Павлю́к, ρωσικά: Игорь Зиновьевич Павлюк, γεννήθηκε την 1 Ιανουαρίου 1967 στην Ούζοβα της Ουκρανικής ΣΣΔ) είναι Ουκρανός συγγραφέας, ερευνητής και μεταφραστής.,.
Είναι νικητής του Αγγλικού βραβείου ΠΕΝ του 2013[2][3], Νικητής του λογοτεχνικού βραβείου Ελβετίας 2021[4] και δόκτωρ κοινωνικής επικοινωνίας.[5]

Είναι μέλος της Ευρωπαϊκής Εταιρείας Συγγραφέων[6],[7].

Είναι νικητής του Αγγλικού βραβείου ΠΕΝ του 2013, Νικητής του λογοτεχνικού βραβείου Ελβετίας 2021 και δόκτωρ κοινωνικής επικοινωνίας.

Είναι μέλος της Ευρωπαϊκής Εταιρείας Συγγραφέων,.

## Παραπομπές


Κατηγορία:Ουκρανοί ποιητές
Κατηγορία:Συγγραφείς παιδικής και νεανικής λογοτεχνίας
Κατηγορία:Απόφοιτοι του Πανεπιστημίου του Λβιβ
Διακόπια Αιτωλοακαρνανίας

Τα **Διακόπια** ή **Διακόπι** είναι ορεινός οικισμός του Πατιοπούλου στην Περιφερειακή Ενότητα Αιτωλοακαρνανίας, το οποίο βρίσκεται στα βόρεια όρια με την περιφερειακή Ενότητα Άρτας, στις βορειοανατολικές πλαγιές του Μακρυνόρους,  σε απόσταση περίπου 54 χλμ. Β.-ΒΑ. της Αμφιλοχίας (μέσω Θύαμος) και 36 χλμ. Α.-ΝΑ. από την Άρτα. Επίσημα αναφέρεται για πρώτη φορά το 2011 να καταγράφονται στο δήμο Αμφιλοχίας. Σύμφωνα με το σχέδιο Καλλικράτης, μαζί με τον Θύαμο, τα Πετσάλια, το Πατιόπουλο και τη Φράγκου αποτελούν την Τοπική Κοινότητα Πατιοπούλου που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 31 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Πλούταρχος Εγκολφόπουλος

Ο **Πλούταρχος Εγκολφόπουλος** ήταν Έλληνας πολιτικός.

## Βιογραφικά στοιχεία

Καταγόταν από τον Μώλο Φθιώτιδας. Υπήρξε ιδιοκτήτης σημαντικών εκτάσεων στην περιοχή της Λαμίας και του Μώλου. Εξελέγη βουλευτής Λοκρίδος στη θέση του αποβιώσαντος Γκίκα Μάστορη, ο οποίος είχε εκλεγεί βουλευτής στις εκλογές του 1905.

Ήταν παντρεμένος με την Αμαλία Περιβολιώτη, αδελφή του Κωνσταντίνου Περιβολιώτη και κόρη του δημάρχου Μώλου, Νικολάου Περιβολιώτη, και είχαν αποκτήσει παιδιά.

## Παραπομπές


Κατηγορία:Βουλευτές Λοκρίδας
Γεώργιος Προβελέγγιος

Ο **Γεώργιος Προβελέγγιος** ήταν Έλληνας πολιτικός.

## Βιογραφικά στοιχεία

Γεννήθηκε στη Σίφνο και ήταν γιος του Ιωάννη Προβελέγγιου και της Αικατερίνης Χρυσόγελου, κόρης του Νικολάου Χρυσόγελου. Αδέλφια του ήταν οι Αριστομένης Προβελέγγιος, Χαρίλαος Προβελέγγιος, Κυριακούλα Προβελέγγιου, σύζυγος Αθανασίου Κανακάρη - Ρούφου, και Ιουλία Προβελέγγιου, σύζυγος Κωνσταντίνου Ισχόμαχου. Εξελέγη βουλευτής Μήλου στις εκλογές του 1872 και επανεξελέγη στις εκλογές του 1873, του 1875 και του 1879.

Ήταν παντρεμένος με τη Χρυσούλα Δημητρίου Μπότσαρη. Εγγονός του ήταν ο αρχιτέκτονας Αριστομένης Προβελέγγιος.

## Παραπομπές

Κατηγορία:Βουλευτές Μήλου
Κατηγορία:Οικογένεια Προβελέγγιου
Ιωάννης Προβελέγγιος

Ο **Ιωάννης Προβελέγγιος** ήταν Έλληνας πολιτικός.

## Βιογραφικά στοιχεία

Γεννήθηκε στη Σίφνο και ήταν γιος του Κωνσταντίνου Προβελέγγιου. Εξελέγη για πρώτη φορά βουλευτής Μήλου - Σίφνου σε επαναληπτική εκλογή τον Νοέμβριο του 1851 για την κενή θέση του πατέρα του, ο οποίος είχε εκλεγεί στις εκλογές του 1850, και επανεξελέγη στις εκλογές του 1853, του 1856, του 1859, του 1861, και ως βουλευτής Μήλου στις εκλογές του 1865, του 1868 και του 1869.

Ήταν παντρεμένος με την Αικατερίνη Χρυσόγελου, κόρη του Νικολάου Χρυσόγελου, και παιδιά τους ήταν οι: Αριστομένης Προβελέγγιος, Γεώργιος Προβελέγγιος, Χαρίλαος Προβελέγγιος, Κωνσταντίνος Ι. Προβελέγγιος, Κυριακούλα Προβελέγγιου, σύζυγος Αθανασίου Κανακάρη - Ρούφου, και Ιουλία Προβελέγγιου, σύζυγος Κωνσταντίνου Ισχόμαχου. 

## Παραπομπές

Κατηγορία:Βουλευτές Μήλου
Κατηγορία:Βουλευτές Μήλου - Σίφνου

Κατηγορία:Οικογένεια Προβελέγγιου
Ρίγανη (αποσαφήνιση)

Με το όνομα **Ρίγανη** αναφέρεται συνήθως το φυτό Ρίγανη, αλλά και οι παρακάτω οικισμοί: 

* Ρίγανη Αγρινίου Αιτωλοακαρνανίας
* Ρίγανη Αμφιλοχίας Αιτωλοακαρνανίας

## Δείτε επίσης
* Ριγάνι Αιτωλοακαρνανίας

Κατηγορία:Αποσαφηνίσεις ελληνικών τοπωνυμίων
Γκίκας Μάστορης

Ο **Γκίκας Μάστορης** ήταν Έλληνας πολιτικός.

## Βιογραφικά στοιχεία

Υπήρξε υπαξιωματικός του στρατού. Συμμετείχε στον ελληνοτουρκικό πόλεμο του 1878, στον οποίο τραυματίστηκε.

Εξελέγη βουλευτής Λοκρίδος τον Μάιο του 1877, σε επαναληπτική εκλογή μετά τον θάνατο του Κωνσταντίνου Δαρειώτη, ο οποίος είχε εκλεγεί στις εκλογές του 1902 και επανεξελέγη σε αυτές του 1905. 

Απεβίωσε όντας εν ενεργεία βουλευτής.

## Παραπομπές


Κατηγορία:Βουλευτές Λοκρίδας
Ρίγανη Αμφιλοχίας Αιτωλοακαρνανίας

Η **Ρίγανη** είναι οικισμός της Πετρώνας στην Περιφερειακή Ενότητα Αιτωλοακαρνανίας, ο οποίος βρίσκεται στα βορειοανατολικά όρια με την Περιφερειακή Ενότητα Ευρυτανίας. Είναι κτισμένη δυτικά της τεχνητής λίμνης των Κρεμαστών και απέχει 53 χλμ. ΒΑ. από την Αμφιλοχία. Επίσημα καταγράφεται για πρώτη φορά το 2011 να ανήκει στον Δήμο Αμφιλοχίας. Σύμφωνα με το σχέδιο Καλλικράτης, μαζί με τους οικισμούς Πετρώνα, Βαρκό Κυπριό, Κατσιάδες και Υπαπαντή αποτελούν την Τοπική Κοινότητα Πετρώνας που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Λευκή της Ναβάρρας, βασίλισσα της Γαλλίας

Η **Λευκή**, γαλλ. Blanche (Μπλανς) (1330 - 5 Οκτωβρίου 1398) από τον Οίκο των Εβρέ γεννήθηκε πριγκίπισσα της Ναβάρρας και με τον γάμο της έγινε βασίλισσα της Γαλλίας.

## Βιογραφία
Ήταν η τρίτη κόρη του Φιλίππου Γ΄ της Ναβάρρας και της Ιωάννας Β΄ των Καπετιδών της Ναβάρρας.

## Οικογένεια
Παντρεύτηκε το 1349 τον Φίλιππο ΣΤ΄ των Βαλουά της Γαλλίας και είχε τέκνα:
* Ιωάννα 1351-1371, απεβ. 20 ετών.

## Πηγές
* Patrick Van Kerrebrouck, Les Capetiens 987-1328, Villeneuve d'Ascq, 2000,184.
* Marguerite Keane, Material Culture and Queenship in 14th-century France: The Testament of Blanche of Navarre (1331-1398), (Brill, 2016), 43-44.
## Παραπομπές


Κατηγορία:Οίκος του Εβρέ
Κατηγορία:Βασίλισσες και Αυτοκράτειρες της Γαλλίας
Κατηγορία:Ινφάντας της Ναβάρρας
Μαώ του Σατιγιόν

Η **Μαώ**, γαλλ. Mahaut (1293 - 3 Οκτωβρίου 1358) από τον Οίκο του Σατιγιόν γεννήθηκε ως κόρη του κόμη του Σαιν-Πολ και με τον γάμο της έγινε κόμισσα του Βαλουά.

## Βιογραφία
Ήταν η πρώτη κόρη του Γκυ Δ΄ κόμη του Σαιν-Πολ και της Μαρίας των Ντρε, κόρης του Ιωάννη Β΄ δούκα της Βρετάνης.

Έγινε η τρίτη σύζυγος του Καρόλου δούκα του Βαλουά, γιου του Φιλίππου Γ΄ της Γαλλίας και αδελφού του Φιλίππου Δ΄ της Γαλλίας.

## Οικογένεια
Παντρεύτηκε το 1308 τον Κάρολο δούκα του Βαλουά και είχε τέκνα;
* Μαρία 1309-1331, παντρεύτηκε τον Κάρολο των Καπετιδών-Ανζού δούκα της Καλαβρίας.
* Ισαβέλλα 1313-1383, παντρεύτηκε τον Πέτρο Α΄ δούκα του Μπουρμπόν.
* Λευκή 1317-1348, παντρεύτηκε τον Κάρολο Δ΄ της Γερμανίας από τον Οίκο του Λουξεμβούργου.
* Λουδοβίκος 1318-1328, κόμης του Σαρτρ, απεβ. 10 ετών.

## Παραπομπές


## Πηγές
* Delbert W. Russell, Language and Culture in Medieval Britain: The French of England, C.1100-c.1500, ed. Jocelyn Wogan-Browne, (Boydell & Brewer, 2013), 299.

Κατηγορία:Οίκος του Σατιγιόν
Κατηγορία:Κόμισσες του Αλανσόν
Λουδοβίκος του Δυρραχίου

Ο **Λουδοβίκος**, γαλλ. Louis (1341 - 1376) από τον Οίκο του Εβρέ ήταν πρίγκιπας της Ναβάρρας και κόμης του Μπωμόν-λε-Ροζέ. Με τον γάμο του έγινε δούκας του Δυρραχίου και διεκδικητής της Αλβανίας.

## Βιογραφία
Ήταν ο τρίτος γιος του Φιλίππου Γ΄ κόμη του Εβρέ και της Ιωάννας Β΄ της Ναβάρρας, κόρης του Λουδοβίκου Ι΄ της Γαλλίας.

Κληρονόμησε την κομητεία του Μπωμόν-λε-Ροζέ από τον πατέρα του το 1343. Έλαβε μέρος υπέρ του αδελφού του Καρόλου Β΄ της Ναβάρρας στον πόλεμο εναντίον του Καρόλου (Ε΄) τότε δελφίνου. Με τον δεύτερο γάμο του έγινε δούκας του Δυρραχίου και απέκτησε δικαίωμα στο βασίλειο της Αλβανίας, την οποία έπρεπε να καταλάβει. Έλαβε βοήθεια από τον αδελφό του και τον βασιλιά της Γαλλίας για την κατάληψη της Αλβανίας· το Δυρράχιο, που ήταν ό,τι έμεινε από το βασίλειο, βρισκόταν στα χέρια του Καρόλου Τόπια. Το 1372 έφερε τη Ναβαρρική Εταιρεία μισθοφόρων, η οποία είχε πολεμήσει μαζί του κατά τον πόλεμο στη Γαλλία, για να τον συνδράμει στην ανακατάληψη του Δυρραχίου.

Οι τάξεις της αυξήθηκαν σημαντικά το 1375 με την εισέλευση νέων μισθοφόρων, κατευθείαν από τη Ναβάρρα. Πολλά έγγραφα διασώθηκαν, που μας λένε την περίπλοκη φύση του στρατιωτικού σχεδιασμού και της μηχανικής, που ανελήφθησαν για την εξασφάλιση της επιτυχίας. Αυτά έφθασαν για την κατάληψη της πόλης στα μέσα του θέρους του 1376. Ο Λουδοβίκος απεβίωσε λίγο μετά.

## Οικογένεια
Νυμφεύτηκε πρώτα το 1358 τη Μαρία του Λιζαραζού.

Το 1366 έκανε δεύτερο γάμο με την Ιωάννα των Καπετιδών-Ανζού δούκισσα του Δυρραχίου, κόρη του Καρόλου δούκα του Δυρραχίου.

Δεν απέκτησε τέκνα.

## Πρόγονοι

## Παραπομπές


## Πηγές
* Setton, Kenneth M. (general editor) A History of the Crusades: Volume III — The Fourteenth and Fifteenth Centuries. Harry W. Hazard, editor. University of Wisconsin Press: Madison, 1975.

Κατηγορία:Οίκος του Εβρέ
Λατινική Επισκοπή Κορώνης

Η **Επισκοπή της Κορώνης** () ήταν ρωμαιοκαθολική επισκοπή, η οποία έδρευε στην Κορώνη της Μεσσηνίας. Η επισκοπή υπήρχε κατά την Ενετοκρατία στη περιοχή. Μετά την Οθωμανική κατάκτηση της Κορώνης το 1500, η επισκοπή έκλεισε, ενώ αποκαταστήθηκε ως τιμητική επισκοπή το 1935.

## Επίσκοποι

* Παύλος Φόσκαρης (24 Απριλίου 1366 - 7 Μαΐου 1367)
* Βαρθολομαίος Λοπάτσης, Τ.Δ.(27 Ιουνίου 1449 - παραιτήθηκε το 1457)
* Τζιοβάνι Ντούκο (7 Ιουνίου 1479 - 21 Ιανουαρίου 1496)

## Παραπομπές

Κατηγορία:Καθολικές τιμητικές επισκοπές της Ευρώπης
Κατηγορία:Ενετοκρατία
Φίλιππος Σοφιανός

Ο **Φίλιππος Σοφιανός** (Καλαμάτα, 20 Ιανουαρίου 1957) είναι Έλληνας ηθοποιός.

## Πρώτα Χρόνια
Γεννήθηκε το 1957 στην Καλαμάτα ενώ σε μικρή ηλικία εγκαταστάθηκε στην Αθήνα. Το 1977 αποφάσισε να ασχοληθεί επαγγελματικά με την υποκριτική ξεκινώντας της σπουδές του στη Δραματική Σχολή του Εθνικού Θεάτρου από όπου και αποφοίτησε το 1980.

## Βιογραφία
### Τηλεοπτικές συμμετοχές
Έκανε τις πρώτες του τηλεοπτικές εμφανίσεις το 1983 στις σειρές "Ιστορία γραμμένη με νότες" και "Το μινόρε της αυγής". Έγινε ευρύτερα γνωστός το 1988 με τη συμμετοχή του στη σειρά "Ποιος σκότωσε τον Άβελ". Από το 1990 έλαβε μέρος σε διάφορες επιτυχημένες σειρές της ιδιωτικής τηλεόρασης. Η πρώτη από αυτές ήταν η καθημερινή σειρά "Οικογένεια" την περίοδο 1989-1990 ενώ από το 1992 μέχρι το 1994 συμμετείχε στο πρωταγωνιστικό καστ της καθημερινής σειράς "Παράλληλοι δρόμοι". Ακολούθησαν κι άλλοι πρωταγωνιστικοί ρόλοι τη δεκαετία του 1990, μεταξύ των οποίων "Στρας", "Η πρόβα του νυφικού", "Διπλανή πόρτα", "Οι άνδρες δεν υπάρχουν πια", ενώ τη σεζόν 1998-1999 συμμετείχε ως ηθοποιός φωνής στη ελληνική σειρά cartoon "Πανδώρα και Πλάτωνας".

Από το 2011 μέχρι και σήμερα ζει στην Κύπρο, όπου έχει λάβει μέρος σε επιτυχημένες σειρές της κυπριακής τηλεόρασης, μερικές εκ των οποίων έχουν προβληθεί και στην Ελλάδα. Αρχικά τη σεζόν 2011-2012 πρωταγωνίστησε μαζί με τον Σάκη Μπουλά και Μαριάννα Καυκαρίδου στην κωμική σειρά "Daddy Cool". Την επόμενη σεζόν είχε ένα από τους πρωταγωνιστικούς ρόλους στην δραματική σειρά "Μοιραία φεγγάρια". Τη σεζόν 2013-2014 πρωταγωνίστησε στην καθημερινή σειρά "Όνειρο ήταν", ενώ τη σεζόν 2014-2015 έλαβε μέρος στη σειρά "Το δαχτυλίδι της φωτιάς"." Έχει επίσης παρουσιάσει τα Παιχνίδια χωρίς σύνορα στην κρατική τηλεόραση.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Νικόλαος Φαρμακόπουλος

Ο **Νικόλαος Φαρμακόπουλος** (1855 - 1938) ήταν Έλληνας πολιτικός και δικηγόρος.

## Βιογραφικά στοιχεία

Γεννήθηκε στο Ναύπλιο και ήταν γιος του Κωνσταντίνου Φαρμακόπουλου και της Μαριορής Δεληγιάννη, αδελφής του Θεόδωρου Δεληγιάννη και μέλους της οικογένειας Δεληγιάννη. Αδέλφια του ήταν οι Γεώργιος, Θεόδωρος, Ιωάννης, διπλωμάτη, και Τάκης. Είχε σπουδάσει νομικά και ιδιώτευσε ως δικηγόρος Ναυπλίου. Εξελέγη βουλευτής Άργους στις εκλογές του 1895 και επανεξελέγη βουλευτής Ναυπλίας σε αυτές του 1902. 

Κατά τη διάρκεια της βουλευτικής του θητείας μονομάχησε με τον βουλευτή Βάλτου, Ιωάννη Στάικο, τον οποίο και τραυμάτισε στο πόδι.

## Παραπομπές

Κατηγορία:Βουλευτές Ναυπλίας
Κατηγορία:Βουλευτές Άργους
Κάρολος της Γαλλίας (1446-1472)

:*Να μην συγχέεται με τον [[Κάρολος της Γαλλίας (1686-1714)|Κάρολο των Βουρβόνων]], δούκα του Μπερρύ.*

Ο **Κάρολος των Βαλουά**, (Γαλλική γλώσσα : *Charles*, 26 Δεκεμβρίου 1446 - 24 Μαΐου 1472) από τον Οίκο των Βαλουά ήταν δούκας του Μπερρύ και μετά της Νορμανδίας και της Ακουιτανίας. Πέρασε το μεγαλύτερο μέρος της ζωής του σε σύγκρουση με τον μεγαλύτερο αδελφό του Λουδοβίκο ΙΑ΄ της Γαλλίας.

## Βιογραφία
Ήταν ο δευτερότοκος (επιζήσας) γιος του Καρόλου Ζ΄ της Γαλλίας και της Μαρίας των Βαλουά, κόρης του Λουδοβίκου Β΄ δούκα του Ανζού.

Γεννήθηκε στην Τουρ. Ο μεγαλύτερος αδελφός του Λουδοβίκος (ΙΑ΄), τότε δελφίνος, ήταν συνέχεια σε διαμάχη με τον πατέρα του και από το 1456 ζούσε εξόριστος στην Αυλή της Βουργουνδίας. Έτσι μερικοί περίμεναν το στέμμα να περάσει στον Κάρολο. Ωστόσο, όταν το 1461 απεβίωσε ο Κάρολος Ζ΄, τον διαδέχθηκε ο Λουδοβίκος ΙΑ΄.

Έπειτα από τη διαδοχή, ο Λουδοβίκος ΙΑ΄ χορήγησε στον μικρότερο αδελφό του το δουκάτο του Μπερρύ ως πρόσοδο (appanage). Ο Κάρολος δυσαρεστήθηκε και προσχώρησε με τον Κάρολο διάδοχο της Βουργουνδίας, τότε κόμη του Σαρολαί και με άλλους ισχυρούς ευγενείς, όπως ο Φραγκίσκος Β΄ δούκας της Βρετάνης, στην *Ένωση της Δημόσιας Ευημερίας* τον Μάιο του 1465.  Αυτό ξεκίνησε τον Τρελό Πόλεμο, ο οποίος τελείωσε τον Οκτώβριο με τη συνθήκη του Κονφλάν μεταξύ του Λουδοβίκου ΙΑ΄ και του Καρόλου κόμη του Σαρολαί.

## Πρόγονοι

## Παραπομπές



## Πηγές
*Hanawalt, Barbara (1998). The Middle Ages: An Illustrated History. New York: Oxford University Press. 
*Jean Favier, Louis XI, Paris, Fayard, 2001, 1019

Κατηγορία:Οίκος των Βαλουά
Μαρία του Μπλουά (1345-1404)

Η **Μαρία**, γαλλ. Marie (1345 - 1404) από τον Οίκο του Σατιγιόν-Μπλουά γεννήθηκε ως κόρη του δούκα της Βρετάνης και με τον γάμο της έγινε δούκισσα του Ανζού.

## Βιογραφία
Ήταν η πρώτη κόρη τού Καρόλου και της Ιωάννας των Ντρε δούκισσας της Βρετάνης.

Ο σύζυγός της Λουδοβίκος Α΄ ήταν δούκας του Ανζού & του Τουραίν, τιτουλάριος βασιλιάς της Νάπολης & της Ιερουσλαήμ, και κόμης του Μαιν & της Προβηγκίας. Κατά τη διάρκεια του γάμου της οι τίτλοι αύξαιναν, αν και δεν κυβέρνησαν ποτέ τη Νάπολη. Όταν ο Λουδοβίκος Α΄ απεβίωσε, οι πιο πολλές πόλεις της Προβηγκίας εξεγέρθηκαν εναντίον του γιου τους Λουδοβίκου Β΄. Τότε η Μαρία ενεχυρίασε τα κοσμήματά της και συγκέντρωσε στρατό.

Μαζί με τον γιο της και τον στρατό πήγαιναν από πόλη σε πόλη για να λάβουν υποστήριξη. Το 1387 ο Λουδοβίκος Β΄ αναγνωρίστηκε επίσημα ως κόμης του Αιξ-αν-Προβάνς. Η Μαρία έκανε έκκληση στον Κάρολο ΣΤ΄ της Γαλλίας να υποστηρίξει τον γιο της για να αποκτήσει τη Νάπολη. Έτσι το 1390 ο Λουδοβίκος, υποστηριζόμενος από τον πάπα και τους Γάλλους, απέπλευσε προς τη Νάπολη. Εν τω μεταξύ η Μαρία διαπραγματευόταν τον γάμο του με τη Γιολάντα της Αραγωνίας, ώστε να προλάβει τους Αραγωνέζους από το να τον παρακωλύσουν.

Τελικά ο γάμος έγινε το 1400. Ήταν ικανή διαχειρίστρια και στην επιθανάτιο κλίνη της αποκάλυψε στον Λουδοβίκο, ότι είχε αποταμιεύσει 200.000 εκύ· τα συνγκέντρωνε για να τα δώσει ως λύτρα, σε περίπτωση που θα την είχαν αιχμαλωτίσει.

## Οικογένεια
Παντρεύτηκε το 1360 τον Λουδοβίκο Α΄ των Βαλουά δούκα του Ανζού και είχε τέκνα;
* Μαρία 1370-μετά το 1383.
* Λουδοβίκος Β΄ 1377-1417, δούκας ου Ανζού.
* Κάρολος 1380-1404, πρίγκιπας του Τάραντα, απεβ. 24 ετών.

## Παραπομπές


## Πηγές
* Potter, David (1995). A History of France, 1460-1560: The Emergence of a Nation State. St. Martin's Press.
Rohr, Zita Eva (2016). Yolande of Aragon (1381-1442) Family and Power: The Reverse of the Tapestry. Palgrave Macmillan.

Κατηγορία:Οίκος του Σατιγιόν
Κατηγορία:Κόμισσες του Ανζού
Κατηγορία:Δούκισσες του Ανζού
Κατηγορία:Κόμισσες της Προβηγκίας
Κατηγορία:Δούκισσες της Καλαβρίας
Κατηγορία:Κόμισσες του Μαιν
Κατηγορία:Γαλλίδες δούκισσες
Κωνσταντίνος Φαρμακόπουλος

Ο **Κωνσταντίνος Φαρμακόπουλος** (1799 - 1899) ήταν Έλληνας δικηγόρος και πολιτικός.

## Βιογραφικά στοιχεία

Γεννήθηκε στην Βυτίνα. Σπούδασε νομικά στο Πανεπιστήμιο Αθηνών, του οποίου αναγορεύθηκε διδάκτωρ και ιδιώτευσε ως δικηγόρος Ναυπλίου. Συμμετείχε στα γεγονότα της επανάστασης του Ναυπλίου το 1862. Υπήρξε ιδρυτικό μέλος του πρώτου δικηγορικού συλλόγου Ναυπλίου, μέλος της επιτροπής σύνταξης του καταστατικού του και πρόεδρος αυτού την περίοδο 1886 - 1895. 

Εξελέγη βουλευτής Ναυπλίας στις εκλογές του 1879. 

Είχε παντρευτεί την Μαριορή Δεληγιάννη, κόρη του Πανάγου Δεληγιάννη και αδελφή του Θεόδωρου Δεληγιάννη, και απέκτησαν τον Νικόλαο, τον Γεώργιο, τον Θεόδωρο, τον Ιωάννη, διπλωμάτη, και τον Τάκη.

## Παραπομπές

Κατηγορία:Βουλευτές Ναυπλίας
Κατηγορία:Έλληνες δικηγόροι του 19ου αιώνα
Γεώργιος Φαρμακόπουλος

Ο **Γεώργιος Φαρμακόπουλος** (1856 - 1901) ήταν Έλληνας δικηγόρος και πολιτικός.

## Βιογραφικά στοιχεία

Γεννήθηκε στο Ναύπλιο και ήταν γιος του Κωνσταντίνου Φαρμακόπουλου και της Μαριορής Δεληγιάννη, αδελφής του Θεόδωρου Δεληγιάννη και μέλους της οικογένειας Δεληγιάννη. Αδέλφια του ήταν οι Νικόλας, Θεόδωρος, Ιωάννης, διπλωμάτη, και Τάκης. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος Ναυπλίου.  

Εξελέγη βουλευτής Αργολιδοκορινθίας στις εκλογές του 1879 και επανεξελέγη βουλευτής Ναυπλίας στις εκλογές του 1895. 

Απεβίωσε στο Ναύπλιο.

## Παραπομπές

Κατηγορία:Βουλευτές Ναυπλίας
Κατηγορία:Έλληνες δικηγόροι του 19ου αιώνα
Κατηγορία:Βουλευτές Αργολιδοκορινθίας
Θεόδωρος Φαρμακόπουλος

Ο **Θεόδωρος Φαρμακόπουλος** (1861 - 1919) ήταν Έλληνας πολιτικός και ιατρός.

## Βιογραφικά στοιχεία

Γεννήθηκε στο Ναύπλιο και ήταν γιος του Κωνσταντίνου Φαρμακόπουλου και της Μαριορής Δεληγιάννη, αδελφής του Θεόδωρου Δεληγιάννη και μέλους της οικογένειας Δεληγιάννη. Αδέλφια του ήταν οι Νικόλας, Γεώργιος, Ιωάννης, διπλωμάτη, και Τάκης. Είχε σπουδάσει ιατρική και ιδιώτευσε ως ιατρός. Εξελέγη βουλευτής Ναυπλίας στις εκλογές του 1902 και επανεξελέγη σε αυτές του 1905, του 1906, και ως βουλευτής Αργολίδας και Κορινθίας, στις εκλογές του Αυγούστου 1910 και του Δεκεμβρίου 1915. Στην κυβέρνηση Δημητρίου Ράλλη διετέλεσε υπουργός επί των Εκκλησιαστικών και της Δημοσίας εκπαιδεύσεως.

## Παραπομπές

Κατηγορία:Βουλευτές Ναυπλίας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Μαργαρίτα του Νεβέρ

Η **Μαργαρίτα**, γαλλ. Marguerite (Δεκέμβριος 1393 - Φεβρουάριος 1442) από τον Οίκο των Βαλουά-Βουργουνδίας γεννήθηκε ως κόρη του δούκα της Βουργουνδίας. Παντρεύτηκε τον δελφίνο της Γαλλίας, που έφερε τον τίτλο του δούκα του Γκυγιέν.

## Βιογραφία
Ήταν η τρίτη κόρη του Ιωάννη δούκα της Βουργουνδίας και της Μαργαρίτας των Βίττελσμπαχ, κόρης του Αβέρτου Α΄ δούκα της Βαυαρίας.

## Οικογένεια
Παντρεύτηκε το 1404 τον Λουδοβίκο των Βαλουά δελφίνο της Γαλλίας & δούκα του Γκυγιέν. Αυτός απεβίωσε το 1415 σε ηλικία 18 ετών.

Το 1423 έκανε δεύτερο γάμο με τον Αρθούρο Γ΄ των Ντρε δούκα της Βρετάνης. Το 1442 απεβίωσε η Μαργαρίτα και το 1458 ο Αρθούρος.

Δεν απέκτησε τέκνα.

## Πρόγονοι



## Παραπομπές


## Πηγές
* Vaughan, Richard (2002). Philip the Good: The Apogee of Burgundy. Boydell Press. p. 10. ISBN 0-85115-917-6.
* Morewedge, Rosemarie Thee (1975). The Role of Woman in the Middle Ages: Papers of the Sixth Annual Conference of the Center for Medieval and Early Renaissance Studies. State University of New York Press. pp. 97–98, 114–115. ISBN 1-4384-1356-4.

Κατηγορία:Οίκος των Βαλουά-Βουργουνδίας
Μάξιμος Χαρακόπουλος

Ο **Μάξιμος Χαρακόπουλος** (10 Οκτωβρίου 1968, Λάρισα) είναι Έλληνας πολιτικός, κοινωνιολόγος και δημοσιογράφος. 

Εκλέγεται με τη Νέα Δημοκρατία βουλευτής στην εκλογική περιφέρεια της Λάρισας σε όλες τις αναμετρήσεις από τις εκλογές του 2004. Διετέλεσε από το 2012 έως το 2014 αναπληρωτής υπουργός Αγροτικής Ανάπτυξης και Τροφίμων στην κυβέρνηση του Αντώνη Σαμαρά.

## Βιογραφικό
Ο Μάξιμος Χαρακόπουλος γεννήθηκε τον Οκτώβριο του 1968 στη Λάρισα, όπου και μεγάλωσε. Έχει καταγωγή από τα Βούναινα Λαρίσης. 

Σπούδασε κοινωνιολογία στο Τμήμα Κοινωνιολογίας του Παντείου Πανεπιστημίου και έλαβε πτυχίο το 1990. Πραγματοποίησε μεταπτυχιακές σπουδές (1991–1993) πάνω στις πολιτικές επιστήμες στο Ινστιτούτο Πολιτικών Επιστημών του Πανεπιστημίου της Κωνσταντινούπολης. Είναι κάτοχος διδακτορικού διπλώματος (PhD) από το Τμήμα Κοινωνιολογίας του Παντείου Πανεπιστημίου από το 2003.

### Καριέρα
Κατά τη διάρκεια των σπουδών του στο Πάντειο, δραστηριοποιήθηκε στο φοιτητικό κίνημα με την ΔΑΠ-ΝΔΦΚ. Ύστερα από την εκπλήρωση της στρατιωτικής του θητείας ως έφεδρος αξιωματικός του Ελληνικού Στρατού, ανέλαβε το 1994, καθήκοντα αναπληρωτή διευθυντή Πολιτικού Σχεδιασμού της Νέας Δημοκρατίας. Από το 1997 έως το 2000 διετέλεσε διευθυντής του Γραφείου Τύπου της Νέας Δημοκρατίας. Διετέλεσε διευθυντής επικοινωνίας του φιλελεύθερου think tank, Κέντρου Πολιτικής Έρευνας και Επικοινωνίας (ΚΠΕΕ) από το 2000 έως το 2004, ενώ παράλληλα εργάστηκε ως δημοσιογράφος. Το 2009 ανέλαβε Γραμματέας Πολιτικού Σχεδιασμού της Νέας Δημοκρατίας, θέση στην οποία παρέμεινε έως το 2012. 

Στις εκλογές του 2004 εξελέγη πρώτη φορά με τη Νέα Δημοκρατία, βουλευτής Λαρίσης. Επανεξελέγη βουλευτής στις εκλογές του 2007, του 2009, στις διπλές εκλογές του 2012, στις διπλές εκλογές του 2015, στις εκλογές του 2019 και στις διπλές εκλογές του 2023. 

Τον Ιούνιο του 2012 διορίστηκε ως Αναπληρωτής Υπουργός Αγροτικής Ανάπτυξης στην Κυβέρνηση του Αντώνη Σαμαρά. Παραιτήθηκε από την θέση του στις 29 Μαρτίου 2014.

Από το 2015 έως το 2019, διετέλεσε ως Τομεάρχης Παιδείας και ως Τομεάρχης Προστασίας του Πολίτη της Νέας Δημοκρατίας.

## Παραπομπές


## Εξωτερικοί σύνδεσμοι
*  Μάξιμος Χαρακόπουλος, σελίδα στην ιστοσελίδα της Βουλής των Ελλήνων.
*  Προσωπική ιστοσελίδα 

Κατηγορία:Βουλευτές Λάρισας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες αναπληρωτές υπουργοί Αγροτικής Ανάπτυξης και Τροφίμων
Σπυρίδων Τσιτσάρας

Ο **Σπυρίδων Τσιτσάρας** ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Τσιτσάρα. Αδελφός του ήταν ο Δημήτριος Τσιτσάρας.

Εξελέγη πρώτη φορά βουλευτής Ευρυτανίας στις εκλογές του 1895.

Παιδιά του ήταν οι Κλεομένης Τσιτσάρας και Γεώργιος Σ. Τσιτσάρας, νομάρχης.

## Παραπομπές


Κατηγορία:Βουλευτές Ευρυτανίας
Γιώργος Κασαπίδης

Ο **Γιώργος Κασαπίδης** (γεννήθηκε στις 29 Μαρτίου 1971 στην Κοζάνη) είναι Έλληνας πολιτικός, ο οποίος υπηρέτησε ως Περιφερειάρχης Δυτικής Μακεδονίας από το 2019 μέχρι το 2023. Επιπλέον, στο παρελθόν έχει διατελέσει και βουλευτής Κοζάνης της Νέας Δημοκρατίας από το 2004 έως το 2019.

Σπούδασε Γεωπονία στο Αριστοτέλειο Πανεπιστήμιο Θεσσαλονίκης. Στις εκλογές του 2019 εξελέγη περιφερειάρχης Δυτικής Μακεδονίας και ανέλαβε καθήκοντα την 1η Σεπτεμβρίου 2019.

Στις εκλογές του 2023 έχασε από τον Γιώργο  Αμανατίδη στον 2ο γύρο και η θητεία του έληξε στις 31 Δεκεμβρίου 2023.

## Παραπομπές


## Εξωτερικοί σύνδεσμοι
*  Γεώργιος Κασαπίδης, σελίδα στην ιστοσελίδα της Βουλής των Ελλήνων.
*  Προσωπική ιστοσελίδα

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κοζάνης
Κατηγορία:Περιφερειάρχες Δυτικής Μακεδονίας
Κατηγορία:Σελίδα που χρησιμοποιεί δεδομένα των Wikidata/P102
Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P69
Κατηγορία:Σελίδα που χρησιμοποιεί δεδομένα των Wikidata/P27
Κατηγορία:Σελίδα που χρησιμοποιεί δεδομένα των Wikidata/P19
Κατηγορία:Σελίδα που χρησιμοποιεί δεδομένα των Wikidata/P569
Γεώργιος Τσιτσάρας

Ο **Γεώργιος Τσιτσάρας** ήταν Έλληνας πολιτικός.

## Βιογραφικά στοιχεία

Ήταν γιος του Σπυρίδωνος Τσιτσάρα και αδελφός του Δημητρίου Τσιτσάρα. Εξελέγη πρώτη φορά βουλευτής Ευρυτανίας στις εκλογές του 1885. Διετέλεσε ο πρώτος εκλεγμένος δήμαρχος του Καρπενησίου.

Παιδιά του ήταν οι Σπυρίδων Τσιτσάρας και Δημήτριος Τσιτσάρας.

## Παραπομπές


Κατηγορία:Βουλευτές Ευρυτανίας
Δημήτριος Σ. Τσιτσάρας

Ο **Δημήτριος Τσιτσάρας** ήταν Έλληνας πολιτικός.

## Βιογραφικά στοιχεία

Ήταν γιος του Σπυρίδωνος Τσιτσάρα και αδελφός του Γεωργίου Τσιτσάρα. Εξελέγη πρώτη φορά βουλευτής Ευρυτανίας στις εκλογές του 1865 και επανεξελέγη σε αυτές του 1868, του 1869, του 1872 και του 1874.

Υπήρξε, επίσης, πρεσβευτής της Ελλάδας στη Ρώμη.

## Παραπομπές


Κατηγορία:Βουλευτές Ευρυτανίας
Απόστολος Καραναστάσης

Ο **Απόστολος Καραναστάσης** (24 Ιανουαρίου 1958, Λαμία) είναι Έλληνας πολιτικός. 

Στις βουλευτικές εκλογές του Ιανουαρίου 2015 εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Φθιώτιδας. Επανεξελέγη τον Σεπτέμβριο του 2015. 

## Εξωτερικοί σύνδεσμοι
*  Απόστολος Καραναστάσης, σελίδα στην ιστοσελίδα του Ελληνικού Κοινοβουλίου. 

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Φθιώτιδας
Δημήτρης Εμμανουηλίδης

Ο **Δημήτρης Εμμανουηλίδης** (γενν. 1954 στην Καβάλα) είναι Έλληνας πολιτικός και πρώην βουλευτής.  

Σπούδασε φιλολογία και δίδαξε σε σχολεία από το 1983 έως το 2014. Εξελέγη βουλευτής με το ψηφοδέλτιο του ΣΥΡΙΖΑ στην εκλογική περιφέρεια Καβάλας στις εκλογές του Μαΐου 2012, του Ιανουαρίου και του Σεπτεμβρίου 2015. Τον Νοέμβριο του 2019 ορίστηκε μέλος της Κεντρικής Επιτροπής Ανασυγκρότησης του ΣΥΡΙΖΑ. 

## Παραπομπές


## Εξωτερικοί σύνδεσμοι
* Δημήτριος Ιωάννης Εμμανουηλίδης, σελίδα στην ιστοσελίδα του Ελληνικού Κοινοβουλίου. 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Καβάλας
Κλεομένης Τσιτσάρας

Ο **Κλεομένης Τσιτσάρας** (1904 - ;) ήταν Έλληνας πολιτικός.

## Βιογραφικά στοιχεία

Ήταν γιος του Σπυρίδωνος Τσιτσάρα. Αδελφός του ήταν ο Γεώργιος Σ. Τσιτσάρας.

Εξελέγη βουλευτής Αιτωλοακαρνανίας με το Δημοκρατικό Σοσιαλιστικό Κόμμα στις εκλογές του 1950. Είχε διατελέσε γενικός διοικητής Ηπείρου.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Άννυ Ποδηματά

Η **Άννυ Ποδηματά** (8 Οκτωβρίου 1962, Αθήνα) είναι δημοσιογράφος και πρώην ευρωβουλευτής εκλεγμένη με το ΠΑΣΟΚ.  

Ήταν  μέλος της ομάδας της Προοδευτικής Συμμαχίας Σοσιαλιστών και Δημοκρατών και αντιπρόεδρος της Επιτροπής Βιομηχανίας, Έρευνας και Ενέργειας και μέλος της Επιτροπής Οικονομικών και Νομισματικών Θεμάτων. Εξελέγη αντιπρόεδρος του Ευρωπαϊκού Κοινοβουλίου τον Ιανουάριο του 2012. 

## Παραπομπές


Κατηγορία:Αντιπρόεδροι του Ευρωπαϊκού Κοινοβουλίου
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Γιώργος Τούσσας

Ο **Γιώργος Τούσσας** (γεννήθηκε στις 8 Σεπτεμβρίου 1954) είναι Έλληνας πολιτικός και Μέλος του Ευρωπαϊκού Κοινοβουλίου για το Κομμουνιστικό Κόμμα Ελλάδας, το οποίο ανήκει στην Ευρωπαϊκή Ενωτική Αριστερά&#x2013;Βόρεια Πράσινη Αριστερά. Γεννήθηκε στην Κοιλάδα Αργολίδας.

## Παραπομπές


Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Ιωάννης Γκλαβάκης

Ο **Ιωάννης Γκλαβάκης** (γεννήθηκε στις 10 Οκτωβρίου του 1949 στη Θεσσαλονίκη) είναι Έλληνας πολιτικός. Από το 2004 έως το 2009 ήταν Μέλος του Ευρωπαϊκού Κοινοβουλίου για την Νέα Δημοκρατία. Ήταν μέλος της Επιτροπής Γεωργίας και Ανάπτυξης της Υπαίθρου, καθώς και της Επιτροπής Αλιείας του Ευρωπαϊκού Κοινοβούλιου.

Ήταν αντιπρόεδρος της αντιπροσωπείας της Μικτής Κοινοβουλευτικής Επιτροπής ΕΕ-Μεξικού.

## Εκπαίδευση

* 1973: Απέκτησε πτυχίο στη Γεωπονική σχολή του Αριστοτελείου Πανεπιστημίου Θεσσαλονίκης

## Σταδιοδρομία

* από το 2003: Μοναδικός αντιπρόσωπος του Ιταλικού Κηπευτικού Κέντρου Ερευνών στην Ελλάδα
* από το 1976: Ιδιοκτήτης φυτωρίου
* 1984-2003: μέλος του Διοικητικού Συμβουλίου της Πανελλήνιας Συνομοσπονδίας Γεωργικών Συνεταιριστικών Ενώσεων (ΠΑΣΕΓΕΣ)
* 2002-2003: Πρόεδρος του διοικητικού συμβουλίου της ΠΑΣΕΓΕΣ (1990) και αντιπρόεδρος
* 1997-2004: Μέλος της Κεντρικής Επιτροπής της Νέας Δημοκρατίας
* 1990-1994: Μέλος του Δημοτικού συμβουλίου Αριδαίας
* 1994-2000: Μέλος του Νομαρχιακού Συμβούλιου Πέλλας
* 1981-2003: Πρόεδρος του Συλλόγου Αγροτών Φυτωρίων της Πέλλας
* 1990-1993: Μέλος της Ελληνικής Τεχνικής Επιτροπής Φυτωρίων (1983-2004) 
* Μέλος του Διοικητικού συμβουλίου της Διεθνούς Έκθεσης Θεσσαλονίκης
* 2003-2004: Μέλος του Διοικητικού συμβουλίου του Ελληνικού Ινστιτούτου Γεωργικών Ερευνών

*Δείτε επίσης:* Ελληνικές ευρωεκλογές 2004

## Παραπομπές


## Εξωτερικοί σύνδεσμοι
* Media appearance of Gklavakis in the news regarding Turkish potatoes 

Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Ευρωβουλευτές της Ελλάδας εκλεγμένοι την περίοδο 2004-2009
Κατηγορία:Ευρωβουλευτές εκλεγμένοι με τη Νέα Δημοκρατία
Νικόλαος Σαλαβράκος

Ο **Νικόλαος Σαλαβράκος** (Καλαμάτα, 15 Φεβρουαρίου 1946) είναι Έλληνας νομικός και πολιτικός. 

Διετέλεσε πρόεδρος του Λαϊκού Ορθοδόξου Συναγερμού από το 2019 έως το 2023. 

Επιπλέον, έχει διατελέσει ευρωβουλευτής από το 2009 έως το 2014 εκπροσωπώντας τον Λαϊκό Ορθόδοξο Συναγερμό, στην Ομάδα Ευρώπη της Ελευθερίας και της Άμεσης Δημοκρατίας.

## Παραπομπές

Κατηγορία:Έλληνες αρχηγοί κομμάτων
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Κατηγορία:Ευρωβουλευτές εκλεγμένοι με τον ΛΑΟΣ
Βάρτα

Ο **Βάρτα** (πολων.: *Warta*, γερμ.: *Warthe*) είναι ποταμός της κεντρικής και δυτικής Πολωνίας, δεξιός παραπόταμος του Όντερ. Με μήκος περίπου 795 χιλιόμετρα είναι ο δεύτερος μακρύτερος ποταμός της Πολωνίας που βρίσκεται ολόκληρος εντός των συνόρων της και ο τρίτος σε μήκος από τους ποταμούς των οποίων τουλάχιστον ένα τμήμα διαρρέει τη χώρα. Η λεκάνη απορροής του Βάρτα έχει έκταση 54.520 τ.χλμ. και ο όγκος των υδάτων του τον καθιστά πλωτό από το Κόστσιν μέχρι το Κόνιν, δηλαδή περίπου στο μισό του μήκους του. Μέσω του ποταμού Νότετς και του καναλιού του Μπίντγκοστς, ο Βάρτα συνδέεται με τον Βιστούλα.

## Ρους
Ο Βάρτα πηγάζει στο Υψίπεδο Κρακοβίας-Τσενστοχόβα, στο Κρομόγουουφ, κοντά στην πόλη Ζαβιέρτσιε στο Βοεβοδάτο Σιλεσίας. Διασχίζει το Βοεβοδάτο Λοτζ, τη Μεγάλη Πολωνία, και τέλος την περιοχή Λούμπους, όπου χύνεται στον Όντερ, κοντά στην πόλη Κόστσιν, στα σύνορα με τη Γερμανία.

Η Λεκάνη του Βάρτα ταυτίζεται περίπου με την πρωταρχική Πολωνία: Λέγεται ότι το δυτικό σλαβικό φύλο των Πολάνων (*Polanie*) εγκαταστάθηκε στη Λεκάνη του Βάρτα τον 8ο αιώνα μ.Χ.. Ο ποταμός αναφέρεται στη δεύτερη στροφή του πολωνικού εθνικού ύμνου, της «Μαζούρκας του Ντομπρόφκσι»: *«Θα διασχίσουμε τον Βιστούλα και τον Βάρτα/και Πολωνοί θα είμαστε...».*

### Πόλεις που διαρρέει

## Παραπόταμοι
### Δεξιοί
thumb|Ο Βάρτα κοντά στο Κόστσιν
* Βιντάφκα
* Νερ
* Βέουνα
* Νότετς (ο μεγαλύτερος όλων)

### Αριστεροί
* Λισβάρτα
* Πρόσνα
* Όμπρα
* Ποστόμια

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 7, σελ. 828

## Εξωτερικοί σύνδεσμοι
* Βάρτα: πληροφορίες για κανό-καγιάκ (πολωνικά)

Κατηγορία:Ποταμοί της Πολωνίας
Κατηγορία:Παραπόταμοι του Όντερ
MS Estonia

Το **MS Estonia** (προηγούμενες ονομασίες Viking Sally (1980–1990), Silja Star (1990–1991), και Wasa King (1991–1993)) ήταν μεταγωγικό πλοίο,  που βυθίστηκε το 1994 στη Βαλτική Θάλασσα με αποτέλεσμα να χάσουν τη ζωή τους 852 άνθρωποι. Πρόκειται για το πιο πολύνεκρο ναυάγιο, που έχει συμβεί σε ευρωπαϊκά ύδατα, σε καιρό ειρήνης.

## Το ναυάγιο
Το MS Estonia βυθίστηκε ξημερώματα της 28ης Σεπτεμβρίου 1994, μεταξύ 00:55 και 01:50 (UTC+2) ενώ διέσχιζε τη Βαλτική Θάλασσα. Είχε ξεκινήσει από το Τάλιν, στις 18:30 την 27η Σεπτεμβρίου, και προορισμός του ήταν η Στοκχόλμη, όπου επρόκειτο να φτάσει στις 9:30 το πρωί της 28ης Σεπτεμβρίου. Στο πλοίο επέβαιναν 989 άνθρωποι από 17 χώρες: 803 επιβάτες και 186 μέλη του πληρώματος. Οι περισσότεροι επιβάτες ήταν Σουηδοί ενώ τα μέλη του πληρώματος ήταν κυρίως Εσθονοί.

Σύμφωνα με την τελική έκθεση αναφορικά με το ναυάγιο, ο καιρός ήταν μεν κακός, οι άνεμοι έφταναν τα 7 με 8 μποφόρ (15 με 20 μέτρα ανά δευτερόλεπτο) και τα κύματα τα 4 με 6 μέτρα αλλά επρόκειτο για συνηθισμένο καιρό την εποχή αυτή στη Βαλτική. Όλα τα επιβατικά πλοία που ήταν προγραμματισμένο να ταξιδέψουν εκτελούσαν κανονικά τα δρομολόγιά τους και ο καπετάνιος του πλοίου Silja Europa, που ορίστηκε επικεφαλής της επιχείρησης διάσωσης των ναυαγών του MS Estonia, ανέφερε ότι επρόκειτο για τυπική φθινοπωρινή καταιγίδα. 
 
Γύρω στη 01:00 τα ξημερώματα της 28ης Σεπτεμβρίου, ενώ το πλοίο βρισκόταν στο Αρχιπέλαγος του Τούρκου, ακούστηκε ένας μεταλλικός ήχος καθώς ένα δυνατό κύμα χτύπησε την πλώρη του. Μολονότι έγινε έλεγχος που δεν έδειξε κάποιο πρόβλημα επιβάτες και πλήρωμα συνέχισαν να ακούν παρόμοιους ήχους τα επόμενα δέκα λεπτά. 

Γύρω στις 1:15, τα κύματα απέσπασαν το κάλυμμα της εμπρόσθιας μπουκαπόρτας, η εσωτερική πόρτα του πλοίου άνοιξε και καθώς τα νερά πλημμύρισαν το κατάστρωμα όπου βρισκόταν τα αυτοκίνητα, το MS Estonia πήρε κλίση προς τα δεξιά, αρχικά 15 μοίρες, αργότερα, κατά τη 1:30, 60 μοίρες και στις 1:50 90 μοίρες. Το γεγονός ότι το πλοίο πήρε κλίση και πλημμύρισε πολύ γρήγορα εμπόδισε πολλούς ανθρώπους που βρισκόταν στις καμπίνες να ανέβουν στο κατάστρωμα. Το πλοίο γύρισε προς το λιμάνι ενώ οι τέσσερις μηχανές του παρουσίασαν επιβράδυνση και τελικά σταμάτησαν εντελώς. Γύρω στις 1:20 στάλθηκε σήμα από το πλοίο ότι βρισκόταν σε κίνδυνο χωρίς όμως να ακολουθηθούν τα διεθνώς προβλεπόμενα για μια τέτοια περίπτωση. Τα επόμενα δύο λεπτά χτύπησε ο συναγερμός για το πλήρωμα και για τους επιβάτες.

Το MS Estonia χάθηκε από τα ραντάρ στις 01:50 καθώς βυθίστηκε στα διεθνή ύδατα, 22 ναυτικά μίλια on bearing 157° από το νησί Utö της Φινλανδίας.

## Παραπομπές


Κατηγορία:Ναυτικά ατυχήματα
Σπυρίδων Νοταράς

Ο **Σπυρίδων Νοταράς** ήταν Έλληνας πολιτικός και αξιωματικός του στρατού.

## Βιογραφικά στοιχεία

Ήταν γιος του Ανδρέα Νοταρά, πολιτικού και μέλους της οικογένειας Νοταρά, και της Πηνελόπης Καραϊσκάκη, κόρης του Γεωργίου Καραϊσκάκη. Ήταν αξιωματικός του στρατού.

Εξελέγη πρώτη φορά βουλευτής Κορινθίας στις εκλογές του 1868 και επανεξελέγη σε αυτές του 1869, του 1872, του 1875, του 1879, του 1881, του 1887 (ως Αργολιδοκορινθίας), του 1890 (ως Αργολιδοκορινθίας), του 1892, του 1895,  του 1899 και  του 1905.

## Παραπομπές


Κατηγορία:Οικογένεια Νοταρά
Κατηγορία:Βουλευτές Αργολιδοκορινθίας
Κατηγορία:Βουλευτές Κορινθίας
Ηλιακή έκλειψη της 31ης Μαΐου 2003

Μια δακτυλιοειδής έκλειψη ηλίου συνέβη στις 31 Μαΐου 2003. Μια ηλιακή έκλειψη συμβαίνει όταν η Σελήνη περάσει ανάμεσα στη Γη και τον Ήλιο, αποκρύπτοντας έτσι ολικώς ή εν μέρει τον ηλιακό δίσκο για έναν παρατηρητή στη Γη. Μια δακτυλιοειδής έκλειψη ηλίου συμβαίνει όταν η φαινόμενη διάμετρος της Σελήνης είναι μικρότερη από την ηλιακή, εμποδίζοντας το μεγαλύτερο μέρος του φωτός του Ήλιου και κάνοντας τον Ήλιο να μοιάζει με δακτυλίδι. Μια δακτυλιοειδής έκλειψη είναι ορατή ως μερική έκλειψη σε μια περιοχή της Γης με χιλιάδες χιλιόμετρα πλάτος. Η δακτυλιοειδής φάση ήταν ορατή στην κεντρική Γροιλανδία, στις Νήσους Φερόε, στην Ισλανδία, στο Γιαν Μάγεν και στη βόρεια Σκωτία. Η μερική έκλειψη ήταν ορατή σε όλη την Ευρώπη, την Ασία και τον βορειοδυτικό Καναδά.
Οι καλές καιρικές συνθήκες ευνόησαν την παρατήρηση της μερικής έκλειψης στην Ελλάδα. Η έκλειψη βρίσκονταν στο μέγιστο της με την Ανατολή του Ηλίου και η καλύτερη παρατήρηση ήταν στην βόρεια Ελλάδα, με 64% κάλυψη του ηλιακού δίσκου στην Θεσσαλονίκη. Στην Αθήνα έφτασε το 57%, ενώ στην Κρήτη δεν ξεπέρασε το 50%. 
αριστερά|μικρογραφία|Το "μονοπάτι" της έκλειψης

## Εικόνες

Αρχείο:Sun eclipse venice 5.31.2003 (32682446663).jpg|Από τη Βενετία της Ιταλίας
Αρχείο:Eclipse--31-05-2003-2.jpg|Από το Belfort της Γαλλίας
Αρχείο:Sunrise Eclipse 2003 May 31.jpg|Από το Wonneberg της Γερμανίας
Αρχείο:Garrulus - Eclips boven Chassepierre (by).jpg|Από το Chassepierre του Βελγίου
Αρχείο:Zonsverduistering mei 2003 WIlleskop.jpg|Από το Willeskop στη Ολλανδία
Αρχείο:Solareclipse1 (1683459168).jpg|Από το Frogner Park στη Νορβηγία


## Δείτε επίσης
Κατάλογος ηλιακών εκλείψεων ορατών από την Ελλάδα

Κατηγορία:Εκλείψεις
Γεράσιμος Γ. Νοταράς

Ο **Γεράσιμος Νοταράς** ήταν Έλληνας πολιτικός.

## Βιογραφικά στοιχεία
Ήταν γιος του Γιάννη Νοταρά, μέλους της οικογένειας Νοταρά. Ήταν αξιωματικός του στρατού.

Εξελέγη πρώτη φορά βουλευτής Αργολίδας και Κορινθίας στις εκλογές του Νοεμβρίου 1910 και επανεξελέγη σε αυτές του Μαΐου 1915.

## Παραπομπές


Κατηγορία:Οικογένεια Νοταρά
Κατηγορία:Βουλευτές Αργολιδοκορινθίας